**Adatvédelmi Tájékoztató**

**Előzmények:**

A Magyar Energetikai és Közmű-szabályozási Hivatal (MEKH) VKEFFO\_2018/1124-8 és VKEFFO\_2018/1125-8 ügyiratszámú határozataival az Almásfüzitő Fő út 19-28 házszámú szakasz, MOL lakótelep, MOL ipartelep, Vasútállomás, Béke utca által határolt településrész (Almásfüzitő-KKV) **ívóvíz ellátását biztosító vízilétesítményeket** és **szennyvízelvezetését és tisztítását biztosító vízilétesítményeket víziközművé minősítette**, valamint VKEFFO\_2018/3732-7 és VKEFFO\_2018/3738-4 ügyiratszámú határozataival az érintett víziközművek **közérdekű üzemeltetésére az ÉDV Zrt. jelölte ki** 2019. április 1-től 2020. március 31-ig.

**Személyes adatok kezelésének célja:**

Az előzményekben rögzített MEKH határozatok alapján 2019. április 1-től az Almásfüzitő-KKV lakótelep település részen az ivóvíz és szennyvíz szolgáltatását az ÉDV Zrt. köteles ellátni. A MEKH határozatok egyúttal a törvényi rendelkezésekkel összhangban kötelezik a MOL-t, hogy a felhasználókra, felhasználási helyre vonatkozó adatokat adja át.

A fogyasztók tulajdonában/használatában lévő ingatlanokra, mint felhasználási helyekre a MOL-nak 2019. március 31. zárónapjával elszámoló számlát kell készíteni, továbbá az ÉDV Zrt-nek pedig 2019. április 1-től hatályba lépő, ivóvíz- és szennyvízszolgáltatásra vonatkozó közszolgáltatási szerződést kell kötnie.

Kapcsolattartás:

1. MOL számlázással kapcsolatosan: +36 1/209–00000 telefonszámon, amelyen az érintettek közvetlenül feltehetik a kérdéseiket.
2. ÉDV szerződéskötéssel, vízórabekötéssel, számlázással kapcsolatosan: +36 30/539 7284 és kapcsolattartási e-mail: ugyfelkapcsolat@edvrt.hu, amelyen az érintettek közvetlenül feltehetik a kérdéseiket.

**Az adatkezelés jogalapja:**

1. Az elszámoló számla elkészítésével kapcsolatban a MOL Nyrt. jogos érdeke (a GDPR 6. cikk (1) bekezdés f) pontja alapján).

2. A szolgáltatóváltással kapcsolatos adatátadás esetében a fent nevesített határozatokban foglalt hatósági kötelezés (jogi kötelezettség teljesítése a GDPR 6. cikk (1) bekezdés c) pontja alapján), amelynek alapja a víziközmű-szolgáltatásról szóló 2011. évi CCIX. törvény Adatszolgáltatás, bizalmas információk kezelése, titokvédelem című, VII. fejezetében foglaltak, különösen a 61. § (1)-(2) bekezdések (a továbbiakban: Vksztv.), valamint A víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II.27.) Kormány rendeletben foglaltak, különösen az 55. § (a továbbiakban: Vkvh.).

**Adatkezelők nevei, és kapcsolattartói:**

Adatkezelő I.: MOL Nyrt. (a továbbiakban: MOL)

1117 Budapest XI., Október huszonharmadika u. 18, adatvédelmi tisztviselő elérhetősége: dpo@mol.hu

Adatkezelő II.: Északdunántúli Vízmű Zrt. (a továbbiakban: ÉDV)

 2800 Tatabánya, Sárberek 100.

A két adatkezelő önálló adatkezelőnek minősül, melynek keretében az adatkezelés célját és kereteit önállóan határozzák meg, az adatkezelésért önálló felelősséggel tartoznak. Az adatkezelők saját adatvédelmi tájékoztatóval rendelkeznek.

Adatfeldolgozó: MOL Magyarország Társasági Szolgáltatások Kft. (a továbbiakban: MSC)

1117 Budapest XI., Október huszonharmadika u. 18

Adatfeldolgozó tevékenysége során az Adatkezelő I. által átadott személyes adatok alapján elkészíti az érintett természetes személyek részére az elszámoló számlákat.

Tájékoztatjuk, hogy a személyes adatokat a MOL, az ÉDV, és a MSC munkavállalói láthatják.

Az Ön személyes adatait az alábbi munkaköröket betöltő személyek kezelhetik:

* MOL, ÉDV és MSC igazgatói, vezetői
* az ÉDV Ügyfélkapcsolat szervezeti egységének munkatársai
* ingatlangazdálkodási vezető
* ingatlangazdálkodási szakértő
* MOL és ÉDV kamarai jogtanácsosai
* kommunikációs szakértő

**A kezelt személyes adatok köre:**

Az elszámoló számla elkészítésével kapcsolatban:

keresztnév, vezetéknév, anyja neve, születési idő és hely, lakcím, levelezési cím, számlavezető pénzintézet, számlaszám, adóazonosító jel, érintett ingatlan címe.

A szolgáltatóváltással kapcsolatoslakossági közszolgáltatási szerződés megkötéséhez szükséges adatok, mint a

keresztnév, vezetéknév, anyja neve, születési idő és hely, lakcím, levelezési cím, számlavezető pénzintézet, számlaszám, adóazonosító jel, érintett ingatlan címe

**Az adatkezelés időtartama:**

A MOL Nyrt. a szolgáltatási szerződés megszűnését követő 5 évig, adójogi rendelkezések esetén az adóév végét követő 5 évig kezeli az adatokat egy esetleges polgári jogi vagy adójogi igényérvényesítés, illetve egy esetleges peres eljárásban történő védekezés érdekében.

**Különleges személyes adat(ok) kezelése a jelen Adatvédelmi Tájékoztatóban meghatározott célból:** nem valósul meg különleges személyes adatok kezelése.

**Adattovábbítás megvalósulása harmadik országba:** nem valósul meg harmadik országba irányuló adattovábbítás.

**Automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel rendelkezik:** nem valósul meg automatizált döntéshozatal vagy profilalkotás.

**Érdekmérlegelési teszt:**

Az érintett jogos érdeke a személyes adatokhoz való jog érvényesülése.

Az adatkezelő jogos érdeke, hogy a felvett személyes adatok a felmérést érintő esetleges jogvitákból származó jogok és kötelezettségek érvényesítése érdekében az adott mérés lefolytatásától számított 5 éves elévülési időn belül rendelkezésre álljanak.

Tekintettel arra, hogy az adatkezelők a pénzügyi rendezéshez, szerződéskötéshez szükséges adatok között különleges személyes adat nincsen , és arra, hogy egy esetleges jogvita esetén az adatok rendelkezésre állása az adatkezelő számára alapvető szükséglet, a személyiségi jogok adatkezelésből fakadó korlátozása szükséges és arányos.

A Vksztv. 61. § (1) bekezdése értelmében:

*„A víziközmű-szolgáltató és az ellátásért felelős*

*a) az e törvényben meghatározott tevékenységének végzése,*

*b) az a) pontban meghatározottak végzéséhez szükséges műszaki berendezések létesítésére, üzemeltetésére vonatkozó szerződés megkötése, tartalmának meghatározása, módosítása, teljesítésének figyelemmel kísérése,*

*c) szerződésben meghatározott díjak számlázása, továbbá szerződésből eredő egyéb követelések érvényesítése, valamint*

*d) együttműködési és adatszolgáltatási kötelezettségek teljesítése*

*céljából kezelheti a felhasználó azonosításához szükséges és elégséges, e törvény szerint a szerződés tartalmát képező személyes adatot, továbbá az 55. § végrehajtása érdekében az ingatlan azonosításához szükséges helyrajzi számot és címet. A felhasználó azonosításához a természetes személy felhasználó esetén neve, lakcíme, anyja neve, születésének helye, születésének időpontja, nem természetes személy felhasználó esetén elnevezése, székhelye, adószáma, cégjegyzékszáma (egyéb nyilvántartási száma) szükséges.”*

A törvényben foglalt feladatok ellátásához, illetve az ebből eredő esetleges jogi igények érvényesítéséhez is szükséges, hogy a személyes adatok az adott mérés lefolytatásától számított 5 éves elévülési időn belül rendelkezésre álljanak.

**Adatbiztonsági intézkedések:**

Az Adatkezelő az Ön személyes adatai titkosságának, sértetlenségének és rendelkezésre állásának garantálása érdekében az adatait jelszóval védett és/vagy titkosított adatbázisban tárolja az IT biztonsági szabványoknak és standardoknak megfelelően. Az Adatkezelő az adatokat a kockázattal arányos védelem keretében, illetve a személyes és üzleti adatok klasszifikációjához mérten hálózati, infrastrukturális és alkalmazás szintű védelemmel (tűzfalakkal, antivírus programokkal, tárolást és kommunikációt titkosító mechanizmusokkal, melyek esetében az aszimmetrikus kódolás eredményeképpen a dekódoló kulcs ismerete nélkül a titkosított adatfolyam nem fejthető vissza, tartalomszűréssel és egyéb technikai- valamint folyamat-megoldásokkal) biztosítja. Az adatvédelmi incidenseket, folyamatosan monitorozza és kezeli.

**Az Ön adatkezeléssel kapcsolatos jogai:**

Az Ön adatvédelmi jogait és jogorvoslati lehetőségeit, és azok korlátozásait részletesen a GDPR tartalmazza (különösen a GDPR 15., 16., 17., 18., 19., 20., 21., 22., 77., 78., 79. és 82. cikkei). Ön az adatairól bármikor tájékoztatást kérhet, bármikor kérelmezheti adatainak helyesbítését, törlését vagy kezelésük korlátozását, egyébiránt a jogos érdeken alapuló adatkezelés és a direkt marketing üzenetek küldése ellen tiltakozhat, és Önnek joga van adathordozhatósághoz. Az alábbiakban összefoglaljuk a legfontosabb rendelkezéseket.

**Tájékoztatáshoz való jog:**

Amennyiben Adatkezelő Önre vonatkozó személyes adatot kezel, Adatkezelő köteles Önnek tájékoztatást nyújtani – az Ön erre irányuló kérelme nélkül is – az adatkezelés legfontosabb jellemzőiről, így az adatkezelés céljáról, jogalapjáról, időtartamáról, az Adatkezelő és képviselője személyéről és elérhetőségéről, a személyes adatok címzettjeiről (harmadik országba történő adattovábbítás esetén a megfelelő és alkalmas garanciák megjelölésével), jogos érdeken alapuló adatkezelés esetén az Adatkezelő és/vagy harmadik fél jogos érdekéről, illetve az Ön adatkezeléssel kapcsolatos jogairól és jogorvoslati lehetőségeiről (ideértve a felügyeleti hatósághoz történő panasz benyújtásának jogát), amennyiben Ön még nem rendelkezik ezekkel az információkkal. Automatizált döntéshozatal és profilalkotás esetén tájékoztatni kell az érintettet az alkalmazott logikáról is, továbbá arra vonatkozóan is érthető információt kell szolgáltatni, hogy az ilyen adatkezelés milyen jelentőséggel, és az érintettre nézve milyen várható következményekkel bír. Adatkezelő ezt a tájékoztatást a jelen tájékoztatónak az Ön rendelkezésre bocsátásával adja meg.

**Hozzáférési jog:**

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és az adatkezeléssel kapcsolatos egyes információkhoz hozzáférést kapjon, ideértve az adatkezelés céljait, az érintett személyes adatok kategóriáit, a személyes adatok címzettjeit, az adatkezelés (tervezett) időtartamát, az érintett jogait és jogorvoslati lehetőségeit (ideértve a felügyeleti hatósághoz történő panasz benyújtásának jogát), továbbá az adatok érintettől való gyűjtése esetén ezek forrására vonatkozó információkat. Az Ön kérése esetén Adatkezelő az adatkezelés tárgyát képező személyes adatok másolatát az Ön rendelkezésére bocsátja. Az Ön által kért további másolatokért Adatkezelő az adminisztratív költségeken alapuló, ésszerű mértékű díjat számíthat fel. A másolat igénylésére vonatkozó jog nem érintheti hátrányosan mások jogait és szabadságát. A másolat kiadásának lehetőségéről, annak módjáról, esetleges költségeiről és egyéb részleteiről az Adatkezelő az Ön kérésére tájékoztatást ad.

Automatizált döntéshozatal és profilalkotás esetén az érintett hozzáféréssel rendelkezik az alábbi információkhoz: az alkalmazott logika, továbbá, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Helyesbítéshez való jog:**

Ön jogosult arra, hogy kérésére az Adatkezelő indokolatlan késedelem nélkül helyesbítse az Önre vonatkozó pontatlan személyes adatokat. Figyelembe véve az adatkezelés célját, Ön jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**Törléshez való jog:**

Ön jogosult arra, hogy kérésére az Adatkezelő indokolatlan késedelem nélkül törölje az Önre vonatkozó személyes adatokat, Adatkezelő pedig köteles arra, hogy az Önre vonatkozó személyes adatokat indokolatlan késedelem nélkül törölje, amennyiben bizonyos feltételek fennállnak. Többek között az Adatkezelő köteles törölni az Ön kérelmére személyes adatait, amennyiben a személyes adatokra már nincs szükség abból a célból, amelyből azokat gyűjtötték vagy más módon kezelték; amennyiben Ön az adatkezelés alapját képező hozzájárulását visszavonja és az adatkezelésnek nincs más jogalapja; vagy a személyes adatokat jogellenesen kezelték; avagy Ön tiltakozik az adatkezelés ellen és nincs elsőbbséget élvező jogszerű ok az adatkezelésre; a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell; a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog:**

Ön jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. Ön vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez; vagy
4. Ön tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Ön jogos indokaival szemben.

Ha az adatkezelés a fentiek alapján korlátozás alá esik, az ilyen személyes adatokat a tárolás kivételével csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az adatkezelés korlátozásának feloldása esetén az Adatkezelő Önt előzetesen tájékoztatja.

**Adathordozhatósághoz való jog:** jelen esetben nem alkalmazható.

**Tiltakozáshoz való jog:**

Ön jogosult arra, hogy a saját helyzetével kapcsolatos okokból bármikor tiltakozzon személyes adatainak az Adatkezelő jogos érdekéből eredő kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**A jogok gyakorlásának keretei:**

Adatkezelő indokolatlan késedelem nélkül, de mindenféleképpen a kérelem beérkezésétől számított **egy hónapon belül** tájékoztatja Önt az előbbiekben felsorolt jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja Önt. Ha Adatkezelő nem tesz intézkedéseket az Ön kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy Ön panaszt nyújthat be az illetékes adatvédelmi felügyeleti hatóságnál (Magyarországon a Nemzeti Adatvédelmi és Információszabadság Hatóságnál; „NAIH”), és élhet bírósági jogorvoslati jogával. A NAIH elérhetőségei, 1125 Budapest Szilágyi Erzsébet fasor 22/C., Tel: +36 1 391 1400, Fax: +36-1-391-1410, Email: ugyfelszolgalat@naih.hu, weboldal: http://naih.hu/

Ön jogainak megsértése esetén bírósághoz fordulhat. A per a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye szerinti törvényszék előtt is megindítható. A bíróság az Adatkezelőt a tájékoztatás megadására, az adat helyesbítésére, korlátozására illetve törlésére, az automatizált adatfeldolgozással hozott döntés megsemmisítésére, az Ön tiltakozási jogának figyelembevételére kötelezheti. A bíróság elrendelheti ítéletének nyilvánosságra hozatalát oly módon, hogy az Adatkezelő vagy bármelyik más adatkezelő és az általa elkövetett jogsértés beazonosítható legyen.

Ön kérheti a jogellenes adatkezeléssel (ideértve az adatbiztonsági intézkedések elmulasztását is) összefüggésben felmerült kárának megtérítését a károkozásért felelős adatkezelőtől. Ha az adatkezelő az Ön adatainak jogellenes kezelésével vagy az adatbiztonság követelményeinek megszegésével az Ön személyiségi jogát megsérti, Ön az adatkezelőtől sérelemdíjat követelhet. Az adatkezelő mentesül a felelősség alól, ha bizonyítja, hogy a kárt vagy az érintett személyiségi jogának sérelmét az adatkezelés körén kívül eső elháríthatatlan ok idézte elő.

Nem kell megtéríteni a kárt és nem követelhető a sérelemdíj annyiban, amennyiben az a károsult szándékos vagy súlyosan gondatlan magatartásából származott.